smcproject/ml-wiki-sentences huggingface dataset:
ഈ ടേപ്പ് വീണ്ടും ഹെഡ്ഡിലൂടെ കടത്തിവിട്ട് ടേപ്പിലെ കാന്തികവിന്യാസത്തിന്നനുസരിച്ചുള്ള വൈദ്യുതവീചികൾ പുന:സൃഷ്ടിക്കുകയും അവയെ തിരികെ ശബ്ദവീചികളാക്കി മാറ്റുകയും ചെയ്യുന്നു.
ടേബിൾ പർ‌വ്വതം ഇംഗ്ലീഷ് വിലാസം https://ml.wikipedia.org/wiki/Table_Mountain
ദക്ഷിണാഫ്രിക്കയിലെ കേപ് ഉപദ്വീപിലുള്ള ഒരു പർവ്വതമാണ്‌ ടേബിൾ പർ‌വ്വതം .
ടാഫേൽബെർഗ് (Tafeberg) എന്നും ഇത് അറിയപ്പെടുന്നു.
കേപ് ടൗണിനോടു ചേർന്ന് ടേബിൾ ബേയ്ക്കഭിമുഖമായി സ്ഥിതിചെയ്യുന്ന ടേബിൾ മൗണ്ടൻ സുമാർ 200 കി.
ദൂരത്തിൽനിന്നു വരെ കടലിൽ നിന്നു ദൃശ്യമാണ്.
ടേബിൾ മൗണ്ടന്റെ പരന്ന മുകൾപരപ്പ് ഇതിന് മേശയോടു സാമാനമായ ആകൃതി പ്രദാനം ചെയ്യുന്നു.
ടേബിൾ ക്ലോത്ത് എന്നു വിളിക്കുന്ന വെളുത്ത മേഘപടലം പലപ്പോഴും ഈ പർവതത്തെ ആവരണം ചെയ്തു കാണപ്പെടാറുണ്ട്.
ഷെയ്‌ൽ, മണൽക്കല്ല് എന്നീ ശിലകളാലാണ് പ്രധാനമായും ടേബിൾ മൗണ്ടൻ രൂപം കൊണ്ടിരിക്കുന്നത്.
മണൽക്കല്ലിലടങ്ങിയിട്ടുള്ള ക്വാർട്സ് ആണ് പർവതത്തിന്റെ മുകൾഭാഗത്തു കാണപ്പെടുന്ന പ്രധാന ശിലാധാതു.
താരതമ്യേന ദുർബലമായ മറ്റു പദാർഥങ്ങൾ ക്ഷയിച്ചുപോയതിനുശേഷം ഉറപ്പും പ്രതിരോധശേഷിയും കൂടിയ ക്വാർട്സ് മാത്രം അവശേഷിക്കുന്നതിനാലാണിത്.
1086 മീ.
ഉയരമുള്ള മക്ലിയർസ് ബീകൺ (Maclear's Beacon) ആണ് ടേബിൾ മൌണ്ടനിലെ ഏറ്റവും ഉയരം കൂടിയ പ്രദേശം.
1929-ൽ ഒരു 'കേബിൾ വേ' ഇവിടെ പ്രവർത്തനമാരംഭിച്ചു.
ഇന്ന് ദക്ഷിണാഫ്രിക്കയിലെ ഒരു പ്രധാന ദേശീയ സംരക്ഷിത പ്രദേശമാണ് ടേബിൾ മൗണ്ടൻ.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ടേബിൾ_മൌണ്ടൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ടേബിൾടോപ്പ് റൺ‌വേ ഇംഗ്ലീഷ് വിലാസം https://ml.wikipedia.org/wiki/Tabletop_runway
ചില വിമാനത്താവളങ്ങളിലെ മേശപ്പുറം പോലുള്ള റൺ‌വേകളെ ടേബിൾടോപ്പ് റൺ‌വേ എന്ന് വിളിക്കുന്നു.
കുന്നിൻപരപ്പിൽ സ്ഥിതിചെയ്യുന്ന ഇത്തരം റൺവേകൾക്കും ചുറ്റും താഴ്ചയുള്ള സ്ഥലമായിരിക്കും.
അല്പം തെറ്റിയാൽ മേശപ്പുറത്തുനിന്നു വീഴുമ്പോലെ താഴേക്ക് പതിക്കും.
ഒപ്റ്റിൽക്കൽ ഇല്ല്യൂഷന്റെ തീവ്രതയുണ്ടാവുമെന്നതിനാൽ വിമാനം നിലത്തിറങ്ങുന്ന സമയത്ത് പൈലറ്റിന്റെ ഭാഗത്തുനിന്നും തികഞ്ഞ ശ്രദ്ധ ആവശ്യമുണ്ട്.
ഇന്ത്യയിൽ മംഗലാപുരം , കരിപ്പൂർ , മിസ്സോറാമിലെ ലെങ്പൊയി എന്നിവിടങ്ങളിൽ മാത്രമാണ്‌ ഇത്തരത്തിലുള്ള വിമാനത്താവളങ്ങളുള്ളത്.
മംഗലാപുരം വിമാനപകടത്തിനു കാരണമായതിൽ ഒരു ഘടകം ടേബിൾടോപ്പ് റൺ‌വേയാണ്‌ എന്ന് ഇന്ത്യയിലെ ഒരു വലിയവിഭാഗം മാധ്യമങ്ങൾ വിലയിരുത്തിയിട്ടുണ്ട്.
ഗ്വാഡലഹാര (വിവക്ഷകൾ) ഇംഗ്ലീഷ് വിലാസം https://ml.wikipedia.org/wiki/Guadalajara_(disambiguation) ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഗ്വാഡലഹാര മെക്സിക്കോയിലെ ഹലിസ്കോ സംസ്ഥാനത്തിന്റെ തലസ്ഥാനവും രാജ്യത്തെ രണ്ടാമത്തെ ഏറ്റവും വലിയ നഗരവുമാണ്.
ഗ്വാഡലഹാര എന്ന പദം കൊണ്ട് താഴെപ്പറയുന്ന കാര്യങ്ങളും വിവക്ഷിക്കാം:
മെക്സിക്കോയിൽ : ഗ്വാഡലഹാര മെട്രൊപ്പൊളിറ്റൻ പ്രദേശം , ഹലിസ്കോ സംസ്ഥാനത്തെ മെട്രൊപ്പൊളിറ്റൻ പ്രദേശം ഗ്വാഡലഹാര സർവ്വകലാശാല , ഗ്വാഡലഹാരയിലുള്ള ഒരു പബ്ലിക്ക് സർവ്വകലാശാല സി.ഡി. ഗ്വാഡലഹാര , ഒരു മെക്സിക്കൻ അസോസിയേഷൻ ഫുട്ബോൾ ക്ലബ്
സ്പെയിനിൽ : ഗ്വാഡലഹാര പ്രവിശ്യ , കാസിൽ-ലാ മാഞ്ചയിലെ ഒരു പ്രവിശ്യ ഗ്വാഡലഹാര, കാസിൽ-ലാ മാഞ്ച , പ്രവിശ്യാ തലസ്ഥാനം ഗ്വാഡലഹാര (സ്പാനിഷ് കോൺഗ്രസ് ഇലക്ടൊറൽ ഡിസ്ട്രിക്റ്റ്) ഗ്വാഡലഹാര യുദ്ധം , 1937ലെ ഒരു സ്പാനിഷ് അഭ്യന്തരയുദ്ധപ്പോരാട്ടം സിഡി ഗ്വാഡലഹാര (സ്പെയിൻ) , ഒരു സ്പാനിഷ് ഫുട്ബോൾ അസോസിയേഷൻ ക്ലബ്
വിനോദനത്തിൽ : ഗ്വാഡലഹാര (ചലച്ചിത്രം) , 1943ൽ പുറത്തിറങ്ങിയ ഒരു മെക്സിക്കൻ ചിത്രം "ഗ്വാഡലഹാര" (ഗാനം) , 1937ൽ പെപെ ഗ്വിസാർ രചിച്ച ഒരു ഗാനം
ഗ്വാണ്ടനാമോ ബേ തടവറ ഇംഗ്ലീഷ് വിലാസം https://ml.wikipedia.org/wiki/Guantanamo_Bay_detention_camp ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഗ്വാണ്ടനാമോയിലെ കാമ്പ് എക്സ്-റേയിൽ പുതുതായെത്തിയ തടവുകാർ
ക്യൂബയുടെ തെക്കുകിഴക്കൻ അതിർത്തിയിലുള്ള ഗ്വാണ്ടനാമോ ഉൾക്കടലിനു കരയിൽ സ്ഥിതി ചെയ്യുന്ന, അമേരിക്കയുടെ കീഴിലുള്ള ഒരു തടവറയാണ് ഗ്വാണ്ടനാമോ ബേ തടവറ.
44 രാജ്യങ്ങളിൽ നിന്നായി 600 ലധികം ആളുകൾ ഈ തടവറയിൽ കഴിയുന്നു.
1991 ൽ ഹെയ്തി കലാപകാരികളെ തടവിലിടാൻ വേണ്ടി അമേരിക്ക ഇവിടെ ക്യാമ്പുകൾ നിർമ്മിച്ചു.
ക്യാമ്പ് ആൽഫ, ക്യാമ്പ് ബ്രാവോ, ക്യാമ്പ് ഗോൾഫ് എന്നീ പേരുകളാണ് ഇവയ്ക്ക് നൽകിയത്.
പിന്നീട് ക്യാമ്പ് ഡൽറ്റാ എന്ന ഒരു ക്യാമ്പുകൂടി നിർമ്മിക്കപ്പെട്ടു.
ഗ്വാണ്ടനാമോയിൽ ഇപ്പോൾ ഒരു രാജ്യത്തിന്റെയും നിയമങ്ങൾ ബാധകമല്ല .
ഇവിടെ കടുത്ത മനുഷ്യാവകാശധ്വംസനങ്ങൾ നടക്കുന്നു എന്നാണ് പറയപ്പെടുന്നത്.
സെപ്റ്റംബർ 11-ലെ വേൾഡ് ട്രേഡ് സെന്റർ ആക്രമണവും അമേരിക്കയുടെ അഫ്ഗാനിസ്താൻ ആക്രമണവുമാണ് , ഗ്വാണ്ടനാമോ തടവറകളെ വാർത്തയിലേക്ക് കൊണ്ടുവന്നത്.
ഇതുമായി ബന്ധപ്പെട്ട താലിബാൻ , അൽ ഖാഇദ തടവുകാരെ അമേരിക്ക ഇവിടെ പാർപ്പിച്ചിരിക്കുന്നു.
ഈ ജയിലിന്റെ അകത്തളങ്ങളെക്കുറിച്ച്  അധികമൊന്നും പുറത്തറിയില്ല.
തടങ്കലിൽ നിന്നും പുറത്തുവന്ന അപൂർവ്വം ചിലരുടെ വെളിപ്പെടുത്തലുകൾ ഈ തടവറയിലെ കൊടിയ പീഡനങ്ങളെക്കുറിച്ച് അറിവുനൽകുന്നു.
തുടർച്ചയായ മർദ്ദനം, ഉറങ്ങാനനുവദിക്കാതിരിക്കുക, അസൗകര്യപ്രദമായ രീതിയിൽ നീണ്ടസമയം നിൽക്കേണ്ടിവരുക, നീണ്ടനാൾ തലമൂടിക്കെട്ടുക, ലൈംഗികവും സാംസ്കാരികവുമായ പീഡനങ്ങൾ, നിർബന്ധിത മരുന്നുകുത്തിവെപ്പുകൾ, മറ്റു ശാരീരിക-മാനസിക പീഡനങ്ങൾ തുടങ്ങിയ പീഠനങ്ങൾ അനുഭവിക്കേണ്ടിവന്നു എന്ന് ക്യാമ്പ് ഡെൽറ്റയിൽ നിന്ന് മോചിതരായവർ വെളിപ്പെടുത്തിയിട്ടുണ്ട്.
ഗ്വാണ്ടനാമോ ഉൾക്കടൽ പ്രദേശം
ക്യൂബയിലെ അമേരിക്കൻ നാവികത്താവളമാണ് ഗ്വാണ്ടനാമോ.
1903 ൽ അമേരിക്ക ക്യൂബയിൽ നിന്നും പാട്ടത്തിനെടുത്തതാണ് ഈ സ്ഥലം.
1903 ൽ നിലവിൽ വന്ന ക്യൂബൻ -അമേരിക്കൻ കരാറിൻ പ്രകാരം ഇവിടം നിയന്ത്രിക്കുന്നത് അമേരിക്കയാണ്.
1961 ൽ ക്യൂബയുമായുള്ള നയതന്ത്രബന്ധം അമേരിക്ക വിച്ഛേദിച്ചശേഷം ഇരു രാജ്യങ്ങളും സ്വന്തം സ്ഥലങ്ങൾ വേലികെട്ടിത്തിരിച്ചു.
ഗ്വാദെലൂപ്
16°15′N 61°35′W ﻿ / ﻿ 16.250°N 61.583°W ﻿ / 16.250; -61.583
ഗ്വാദെലൂപ് ( / ɡ w ɑː d ə ˈ l uː p / ; French pronunciation: ​ [ɡwadəlup] ; Antillean Creole : Gwadloup ) ഫ്രാൻസിന്റെ കീഴിലുള്ള ഒരു കൂട്ടം ദ്വീപുകളാണ്.
കരീബിയൻ ദ്വീപുസമൂഹത്തിലെ അന്റിലെസിന്റെ ഭാഗമായ ലീവാർഡ് ദ്വീപുകളിൽപ്പെട്ട ചെറിയ ദ്വിപുകൾ ആണിവ.
ഭരണപരമായി, ഫ്രാൻസിൽനിന്നും വളരെ അകലെ സ്ഥിതിചെയ്യുന്നു.
1,628 ചതുരശ്ര കിലോമീറ്റർ (629 ചതുരശ്ര മൈൽ) വിസ്തീർണ്ണമുള്ള ഈ ദ്വീപുകളിൽ ജനുവരി 2015ലെ കണക്കുപ്രകാരം 400,132 ആണ് ജനസംഖ്യ.
ഗ്വാദെലൂപ് ദ്വീപുസമൂഹത്തിലെ പ്രധാനപ്പെട്ട രണ്ടു ദ്വീപുകളായ പടിഞ്ഞാറുള്ള ബസ്സെ ടെറെയും കിഴക്കുള്ള ഗ്രാൻഡെ ടെറെയും ഇവയ്ക്കിടയിലെ വീതികുറഞ്ഞ ഇടനാഴിക്കു കുറുകെ പരസ്പരം പാലങ്ങൾകൊണ്ട് ബന്ധിപ്പിച്ചിരിക്കുന്നു.
പലപ്പോഴും ഇവയുടെ സാമീപ്യം അവയെ ഒറ്റ ദ്വീപ് ആയി വിളിക്കപ്പെടുന്നു.
ഫ്രാൻസിന്റെ ഈ വിഭാഗത്തിൽ മറി-ഗലാന്റെ, ഡെസിറാഡെ, ലെസ് ഡെസ് സെഇന്റസ് എന്നീ ചെറു ദ്വീപുകളും പെടും.
ഗ്വാദെലൂപ് മറ്റു ഭൂഖണ്ഡാന്തരദ്വീപുകളെപ്പോലെ ഫ്രാൻസിന്റെ അവിഭാജ്യ ഘടകമാണ്.
അതിനാൽ ഈ ദ്വീപുസമുഹം യൂറോപ്യൻ യൂണിയന്റെയും യൂറോസോണിന്റെയും ഭാഗവും അവിടത്തെ നാണയം യൂറോയും ആണ്.
ബസ്സെ ടെറെ എന്ന പട്ടണമാണ് ഈ ഫ്രഞ്ച് സംരക്ഷിത പ്രദേശത്തിന്റെ തലസ്ഥാനം.
ഇത് ഇതേ പെരിലുള്ള ദ്വീപിലാണ് സ്ഥിതിചെയുന്നത്.
ഔദ്യോഗികഭാഷ ഫ്രഞ്ച് ആകുന്നു.
എന്നാൽ ഏതാണ്ട് ഭൂരിപക്ഷം ജനതയും ആന്റില്ലിയൻ ക്രിയോൾ ആണ് സംസാരിക്കുന്നത്.
പേരിന്റെ ഉത്ഭവം Guadeloupe - Location Map - UNOCHA
1493ൽ ക്രിസ്റ്റഫർ കൊളമ്പസ് ഈ ദ്വീപുകളെ സാന്താ മറിയ ഗ്വാഡലൂപ് എന്നു വിളിച്ചു.
എക്സ്ട്രിമഡൂറയിലെ സ്പാനിഷ് പട്ടണമായ ഗ്വാദെലൂപിൽ കന്യാമറിയത്തിന്റെ ആദരവുമായി ബന്ധപ്പെടുത്തിയാണ് ഈ പേര് ദ്വീപിനു നൽകിയത്.
ചരിത്രം The Battle of the Saintes fought near Guadeloupe between France and Britain, 1782.
A bust of French abolitionist Victor Schoelcher .
ഈ ദ്വീപിനെ കറുകേറ (അല്ലെങ്കിൽ മനോഹരമായ ജലസ്രോതസ്സുകളുള്ള ദ്വീപ്) എന്നാണ് അറാവാക്ക് എന്ന ആദിവാസികൾ വിളിച്ചത്.
ഇവർ സി ഇ 300നടുത്താണ് ഇവിടെ വാസമുറപ്പിച്ചത്.
എട്ടാം നൂറ്റാണ്ടോടെ ഈ ദ്വീപിലെത്തിയ കരീബുകൾ എന്ന ആദിവാസികൾ അമേരിന്ത്യനുകൾ ആയ അറവാക്കുകളെ മുഴുവൻ കൊന്നൊടുക്കി.
1493ൽ തന്റെ അമേരിക്കയിലേയ്ക്കുള്ള രണ്ടാം സന്ദർശനത്തിനിടെ ക്രിസ്റ്റഫർ കൊളമ്പസ് ഈ ദ്വിപിലെത്തി.
കൊളമ്പസ് ആണ് ആദ്യമായി ഈ ദ്വീപിലെത്തിയ  ആദ്യ യൂറോപ്യൻ.
അന്ന് എക്സ്ട്രിമഡൂറയിലെ സ്പാനിഷ് പട്ടണമായ ഗ്വാദെലൂപിൽ കന്യാമറിയത്തിന്റെ ആദരവുമായി ബന്ധപ്പെടുത്തിയാണ് ക്രിസ്റ്റഫർ കൊളമ്പസ് ഈ പേര് ദ്വീപിനു നൽകിയത്.
എക്സ്ട്രിമഡൂറയിലെ സ്പാനിഷ് പട്ടണമായ ഗ്വാദെലൂപിൽ സ്പാനിഷ് കന്യാസ്ത്രീ മഠത്തിൽ ആണീ ചടങ്ങു നടന്നത്.
കേയ്പ് സ്റ്റെറെ എന്ന തീരത്തു അദ്ദേഹം അടുത്തെങ്കിലും അവിടെ ആരും താമസിച്ചില്ല.
തെക്കെ അമെരിക്കയിൽ മുമ്പുതന്നെ കൈതച്ചക്ക കൃഷിചെയ്ത് ഉപയൊഗിച്ചുവന്നിരുന്നെങ്കിലും കൊളംബസിനാണ് കൈതച്ചക്ക ആദ്യമായി 1493ൽ കണ്ടെത്തിയതിനുള്ള സ്ഥാനം ലഭിച്ചത്.
അദ്ദേഹം അതിനെ  piña de Indias എന്നു വിളിച്ചു.
ഇന്ത്യൻസിന്റെ പൈൻ കോൺ എന്നാണിതിനർഥം.
പതിനേഴാം നൂറ്റാണ്ടിൽ കരിബുകൾ സ്പെയിൻകാരുമായി ഏറ്റുമുട്ടുകയും അവരെ അവിടെനിന്നും ഓടിക്കുകയും ചെയ്തു.
1635ൽ ഫ്രഞ്ച്‌കാർ ഈ ദ്വീപ് പിടിച്ചെടുക്കുകയും കരീബ് അമേരിന്ത്യക്കാരെ ഏതാണ്ട് മുഴുവനായി ഇല്ലാതാക്കുകയുമുണ്ടായി.
1674ൽ ഈ ദ്വിപിനെ ഫ്രാൻസുമായി ചേർക്കുകയും ചെയ്തു.
അടുത്ത നൂറ്റാണ്ടിൽ ബ്രിട്ടിഷുകാർ പലപ്രാവശ്യം ഈ ദ്വീപു പിടിച്ചെടുത്തിട്ടുണ്ട്.
പതിനേഴാം നൂറ്റാണ്ടിന്റെ അന്ത്യപാദത്തോടെ ഇവിടം പഞ്ചസാര വാണിജ്യകേന്ദ്രമായതോടെ സാമ്പത്തികമായി ഉന്നതിയിലെത്തി.
ഗ്വാദെലൂപ് എല്ലാ ബ്രിട്ടിഷ് കോളനികൾ ഉണ്ടാക്കിയ പഞ്ചസാരയേക്കാൾ കൂടുതൽ പഞ്ചസാര ഒറ്റയ്ക്കു ഉത്പാദിപ്പിച്ചു.
ഒരു വർഷം അറുപതു ലക്ഷം പൗണ്ട് മൂല്യമുള്ള പഞ്ചസാരയാണ് ഉത്പാദിപ്പിച്ചത്.
1759ൽ ബ്രിട്ടിഷുകാർ ഗ്വാദെലൂപ് പിടിച്ചെടുത്തു.
എന്നാൽ ഈ ദ്വീപിനേക്കാൾ കൂടുതൽ തന്ത്രപ്രധാനമായ പ്രാധാന്യം കാനഡയ്ക്കു അവർ നൽകിയതിനാൽ ഗ്വാദെലൂപ് ഫ്രാൻസിനു 1763ൽ3 പാരീസ് ഉടമ്പടി പ്രകാരം തിരിച്ചുനൽകി.
ഇതോടെ ഏഴുവർഷ യുദ്ധം അവസാനിച്ചു.
ഗ്വാഡാലൂപ്
ഗ്വാഡാലൂപ് , അമേരിക്കൻ ഐക്യനാടുകളിലെ കാലിഫോർണിയയിൽ സാന്താ ബാർബറ കൗണ്ടി യിൽ സ്ഥിതിചെയ്യുന്ന ഒരു ചെറിയ നഗരമാണ്.
2010 ലെ യു.എസ്. സെൻസസ് പ്രകാരമുള്ള ഈ നഗരത്തിലെ ജനസംഖ്യ 7,080 ആയിരുന്നു.
ഈ നഗരം സാമ്പത്തികമായും സാമൂഹികമായും ഇവിടനിന്ന് ഏകദേശം 10 മൈൽ അകലെ കിഴക്കു ദിക്കിലായി സ്ഥിതിചെയ്യുന്ന സാന്താ മരിയ നഗരവുമായി ബന്ധപ്പെട്ടിരിക്കുന്നു.
ഗ്വാദർ തുറമുഖം ഇംഗ്ലീഷ് വിലാസം https://ml.wikipedia.org/wiki/Gwadar_Port ഗ്വാദർ തുറമുഖം
പാകിസ്താനിലെ പ്രവിശ്യയായ ബലൂചിസ്താനിൽ അറബിക്കടലിലാണ് ഗ്വാദർ തുറമുഖം .
ചൈനയാണ് ഗ്വാദർ തുറമുഖം നിർമിച്ചത്.
ഗ്വാദർ തുറമുഖം പ്രവർത്തിപ്പിച്ചുവന്ന സിങ്കപ്പുരിലെ പി.എസ്.എ. ഇൻറർനാഷണൽ എന്ന കമ്പനി, പാക് നാവികസേനയുമായുള്ള അഭിപ്രായ വ്യത്യാസം മൂലം പിൻമാറിയതിനെത്തുടർന്ന് ചൈനയിലെ ഓവർസീസ് പോർട്ട് ഹോൾഡിങ്‌സിന് കരാർ നൽകാൻ പാക് മന്ത്രിസഭ തീരുമാനിച്ചു.
ഈ കൈമാറ്റം ഇന്ത്യയ്ക്ക് ഭീഷണിയാകുമോയെന്ന് ആശങ്ക ഉയർന്നിട്ടുണ്ട്.
തന്ത്രപ്രധാനമാണ് ഗ്വാദർ തുറമുഖത്തിന്റെ കിടപ്പ്.
ഇതിന്റെ നടത്തിപ്പ് ചുമതല ചൈനയ്ക്ക് കൈമാറാൻ പാകിസ്താൻ 2013 ഫെബ്രുവരിയിൽ തീരുമാനിച്ചു.
സുഡാൻ തുറമുഖം വരെയുള്ള കടൽപ്പാതയിലെ വിനിമയ ബന്ധം സജീവമാക്കാനും എണ്ണകൊണ്ടുവരുന്നതിനും ചൈനയ്ക്ക് ഇത് വലിയ തോതിൽ പ്രയോജനപ്പെടുമെന്ന് കരുതുന്നു.
ഗ്വാദർ തുറമുഖത്തെ ക്രമേണ നാവികസേനാ താവളമായി ചൈന വികസിപ്പിക്കുമെന്ന പ്രതീക്ഷയും പാകിസ്താന് ഉണ്ട്.
നിർമ്മിതി നാണയങ്ങളിൽ
അഞ്ചു രൂപയുടെ പാക് കറൻസിയിൽ ഗ്വാദർ തുറമുഖം ചിത്രീകരിക്കപ്പെട്ടിട്ടുണ്ട്.
അവലംബം ↑ പുറം കണ്ണികൾ Gwadar Port Authority Government of Pakistan, Board of Investment, Gwadar Gwadar Deep Sea Port’s Emergence as Regional Trade and Transportation Hub: Prospects and Problems
ഗ്വാണ്ടനമേരാ ഇംഗ്ലീഷ് വിലാസം https://ml.wikipedia.org/wiki/Guantanamera
ലോക പ്രശസ്തമായ ഒരു സ്പാനിഷ് പാട്ടും, ക്യൂബയിലെ ഏറ്റവും ശ്രദ്ധേയമായ ദേശഭക്തി ഗാനവുമാണ് ഗ്വാണ്ടനമേരാ (Guantanamera).
ഇതിന്റെ സംഗീതവും, വരികളും രചിച്ചത് ഹൊസെയ്ത്തോ ഫെർണാണ്ടസ് ഡയസ് (സെപ്റ്റംബർ 5, 1908  - ഒക്ടോബർ 11, 1979) എന്ന ക്യൂബക്കാരനായ ഗായകനാണ്.
ഗ്വാണ്ടനമേരാ എന്ന വാക്കിന്റെ അർത്ഥം ഗ്വണ്ടനാമോയിലെ പെൺകുട്ടി എന്നാണ്.
ഗ്വണ്ടനാമൊ ക്യൂബയിലെ ഒരു പ്രവിശ്യയാണ്.
ഹൊസെയ്ത്തോ ഫെർണാണ്ടസ് ഡയസ് രചിച്ച വരികളിൽ ഇതിന്റെ റിഫ്രൈൻ (refrain) മാത്രം നിലനിർത്തി പിന്നീട് ഹോസെ മാർട്ടിയുടെ കവിതകളിലെ വരികൾ ചേർത്തുണ്ടാക്കിയതാണ് ഈ ഗാനത്തിന്റെ ഔദ്യോഗിക രൂപം.
ഹോസെ മാർട്ടിയുടെ വരികളായത്കൊണ്ട് ഈ ഗാനത്തിന് ക്യൂബയിൽ ദേശീയഗീതത്തിനു തുല്യമായ (ഭാരതത്തിൽ വന്ദേ മാതരം പോലെ) സ്ഥാനമാണുള്ളത്.
ഈ പാട്ടിന്റെ ഔദ്യോഗിക രൂപത്തിൽ വരികൾ ഇപ്രകാരമാണ്: I:1 V:3 XXXIX:1 III:2 Yo soy un hombre sincero De donde crece la palma, Y antes de morirme quiero Echar mis versos del alma.
Mi verso es de un verde claro Y de un carmín encendido: Mi verso es un ciervo herido Que busca en el monte amparo.
Cultivo una rosa blanca En julio como enero, Para el amigo sincero Que me da su mano franca.
Con los pobres de la tierra Quiero yo mi suerte echar: El arroyo de la sierra Me complace más que el mar. യോ സോയ്‌ ഉൺ ഹോംബ്രെ സിൻസിയറോ ഡെ ഡോൺടെ ക്രെസെ ലാ പാൽമാ യാന്റെസ് ഡി മോറിർമോ കിയറോ എചാർ മിസ്‌ വേര്സോസ് ദിൽ ആൽമാ ഗ്വാണ്ടനമേരാ ഗാഹിരാ ഗ്വാണ്ടനമേരാ മി വേർസൊ എസ് ദെ ഉൺ വെർദെ ക്ലാരോ എ ദെ ഉൺ കാർമിൻ എൻസെൻഡീഡോ മി വേര്സോ എസ് ഉൺ സിയർവോ ഹെരിഡോ കെ ബുസ്ക ഇനൽ മോണ്ടെ അംപാറോ ഗ്വാണ്ടനമേരാ ഗാഹിരാ ഗ്വാണ്ടനമേരാ കൾട്ടിവോ ഉൺ റോസാ ബ്ലാങ്കാ എൻ ഹൂളിയോ കോമോ എനെരോ പാരാ അൽ അമിഗോ സിൻസിയറോ കെ മേദാ സുമാനോ ഫ്രാങ്കാ ഗ്വാണ്ടനമേരാ ഗാഹിരാ ഗ്വാണ്ടനമേരാ കോൺ ലോസ് പൊവ്റെസ് ഡെലാ ടിയരാ കിയരോ യോമി സുവർത്തെ എച്ചാർ എൽ അരോയോ ഡി ലാ സിയറാ മി കോംപ്ലാതെ മാസ്കെ എൽമാർ ഗ്വാണ്ടനമേരാ ഗാഹിരാ ഗ്വാണ്ടനമേരാ
ഞാൻ തെങ്ങുകൾ വളരുന്ന നാട്ടിൽ നിന്നുള്ള  ആത്മാർത്ഥമായ  മനസ്സുള്ള ഒരു മനുഷ്യനാണ് , മരിക്കുന്നതിനു മുൻപു എന്റെ  ഹൃദയഗീതം നിങ്ങളെ കേൾപ്പിക്കണമെന്നുണ്ട്
എന്റെ കവിതകൾക്ക് മൃദുലമായ പച്ചനിറമാണുളളത്, എന്റെ കവിതകൾ കത്തുന്ന ചുവപ്പാണ്, എന്റെ കവിതകൾ മലമുകളിൽ അഭയം തേടുന്ന മുറിവേറ്റ മാൻപേടയാണ്
ജനുവരിയിലെപ്പോലെ ജൂലൈയിലും ഞാനൊരു വെളുത്ത റോസാപ്പൂ വളർത്തി എനിക്കൊപ്പം കൈ കോർത്ത് നിൽക്കുന്ന ആത്മാർത്ഥ സുഹൃത്തിനുവേണ്ടി
ഈ ഭൂമിയിലെ പാവങ്ങളുടെകൂടെ നിൽക്കാൻ ഞാനെന്നുമുണ്ടാവും.
മലമുകളിലെ കൊച്ചരുവി എന്നെ കടലിനെക്കാളും സന്തോഷിപ്പിക്കുന്നു.
ഗ്വാഡലൂപെ പർവ്വത ദേശീയോദ്യാനം
അമേരിക്കൻ ഐക്യനാടുകളിലെ ടെക്സസ്സിൽ സ്ഥിതിചെയ്യുന്ന ഒരു ദേശീയോദ്യാനമാണ് ഗ്വാഡലൂപെ പർവ്വത ദേശീയോദ്യാനം (ഇംഗ്ലീഷ്: Guadalupe Mountains National Park ).
ഗ്വാഡലൂപെ പർവതനിരയിൽനിന്നുമാണ് ദേശീയോദ്യാനത്തിന് ഈ പേര് ലഭിച്ചിരിക്കുന്നത്.
8,749 feet (2,667 m) ഉയരമുള്ള ഗ്വാഡലൂപെ കൊടുമുടിയാണ് ഈ ദേശീയോദ്യാനത്തിലെ ഒരു സവിശേഷത.
ടെക്സസ്സിലെ ഏറ്റവും ഉയരമുള്ള കൊടുമുടിയും ഇതാണ്.
അവലംബം പുറത്തേക്കുള്ള കണ്ണികൾ ഗ്വാഡലൂപെ പർവ്വത ദേശീയോദ്യാനം വിക്കിപീഡിയയുടെ സഹോദര സംരംഭങ്ങളിൽ മീഡിയ വിക്കിമീഡിയ കോമൺസിൽനിന്ന് Travel ഗൈഡ് വിക്കിവൊയേജിൽനിന്ന് Official site: Guadalupe Mountains National Park The entry for Guadalupe Mountains National Park in the Handbook of Texas Online.
Weather Data: Weather Station in The Bowl Archived 2006-01-07 at the Wayback Machine .
Visit Carlsbad - Guadalupe Mountains National Park
ഗ്വാനാകോ
ഗ്വാനാകോ , തെക്കേ അമേരിക്കയിൻ സ്വദേശിയായ ഒട്ടകവർഗ്ഗത്തിൽപ്പെട്ട ഒര സസ്തനിയാണ്.
നിൽക്കുന്ന അവസ്ഥയിൽ, 1.0 മുതൽ 1.2 മീറ്റർ വരെ (3 അടി 3 ഇഞ്ചു മുതൽ 3 അടി 11 ഇഞ്ചുവരെ) യാണ് ചുമലിൽനിന്നുള്ള ഉയരം.
ഓരോ മൃഗത്തിനും 90 മുതൽ 140 കിലോഗ്രാം വരെ തൂക്കമുള്ളതായിരിക്കും (200 മുതൽ 310 lb വരെ).
ഗ്വാനാകോ എന്ന പേര് ദക്ഷിണ അമേരിക്കൻ ക്വച്ചുവ തദ്ദേശീയ ഭാഷാപദമായ ഹ്വാനോകോയിൽനിന്നാണ്.
ഗ്വാനാകോ കുഞ്ഞുങ്ങളെ ചുലെൻഗോസ് (chulengos) എന്ന് വിളിക്കുന്നു.
ഗ്വായിമാസ് ഇംഗ്ലീഷ് വിലാസം https://ml.wikipedia.org/wiki/Guaymas
ഗ്വായിമാസ് , വടക്ക് പടിഞ്ഞാറൻ മെക്സിക്കോയിലെ സൊനോറ സംസ്ഥാനത്തിന്റെ തെക്കുപടിഞ്ഞാറു ഭാഗത്ത് ഗ്വായിമാസ് മുനിസിപ്പാലിറ്റിയിലെ ഒരു പട്ടണമാണ്.
സംസ്ഥാനതലസ്ഥാനമായ ഹെർമോസില്ലോക്ക് 117 കിലോമീറ്റർ തെക്കുഭാഗത്തായും യു.എസ്. അതിർത്തിയിൽനിന്ന് 242 മൈലുകൾ അകലെയുമായാണ് ഇതു സ്ഥിതിചെയ്യുന്നത്.
കാലിഫോർണിയ ഉൾക്കടലിലും സോനോറൻ മരുഭൂമിയുടെ പടിഞ്ഞാറേ അറ്റത്തുമായി സ്ഥതിചെയ്യുന്ന ഈ മുനിസിപ്പാലിറ്റിയിൽ ചൂടുള്ള വരണ്ട കാലാവസ്ഥയും 117 കിലോമീറ്റർ കടൽത്തീരങ്ങളും കാണപ്പെടുന്നു.
മുനിസിപ്പാലിറ്റിയുടെ ഔപചാരിക നാമം ഗ്വായിമാസ് സാരഗോസയെന്നും പട്ടണത്തിന്റെ ഔപചാരിക നാമം ഹെറോയ്ക്കാ സിയുഡാഡ് ഡി ഗ്വായിമാസ് എന്നുമാണ്.
അവലംബം ബാഹ്യ ലിങ്കുകൾ Why some Arizona Republicans see the Mexican border as an impediment to economic growth http://www.citymayors.com/mayors/guaymas-mayor.html CityMayors feature Mexico's Guaymas Port May Pick Up California's Slack, 16 September, 2005
ജാക്ക്സൺസ് കമീലിയൺ ഇംഗ്ലീഷ് വിലാസം https://ml.wikipedia.org/wiki/Jackson%27s_chameleon
കിഴക്കൻ ആഫ്രിക്കയിൽ കാണപ്പെടുന്ന ഒരിനം ഓന്ത് ആണ് ജാക്ക്സൺസ് കമീലിയൺ .
തലയിൽ മൂന്നു കൊമ്പുകൾ പോലെയുള്ള അവയവങ്ങൾ ഉള്ളത് കൊണ്ട് ഇവയെ Jackson's three-horned chameleon എന്നും വിളിക്കുന്നു.
ഇവയുടെ ശാസ്ത്രനാമം Trioceros jacksonii എന്നാണ്.
1896-ൽ ബെൽജിയൻ-ബ്രിട്ടീഷ് സുവോളജിസ്റ്റ് ആയ ജോർജ്ജ് ആൽബർട്ട് ബൗളെങർ ജാക്ക്സൺസ് കമീലിയൺ നെക്കുറിച്ച് വിവരണം നല്കി.
അവലംബങ്ങൾ ബാഹ്യ ലിങ്കുകൾ Trioceros jacksonii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Trioceros jacksonii റെപ്‌റ്റൈൽ ഡാറ്റാബേസിൽ നിന്നും Jackson's Chameleon Care Information at Caresheets.net Archived 2010-12-14 at the Wayback Machine .
Chamaeleo jacksonii information from HEAR Archived 2018-08-15 at the Wayback Machine .
Preliminary study of the behavior and ecology of Jackson's chameleons of Maui, Hawaii Archived 2018-08-12 at the Wayback Machine .
(Dr. George H. Waring, Dept. of Zoology, Southern Illinois University)
ജാക്വലിൻ വാങ്-പെങ്
ജാക്വലിൻ ജിയ-കാങ് വാങ്-പെങ് (Jacqueline Jia-Kang Whang-Peng‌) ചൈനീസ് : 彭汪嘉康 , , ജനനം, സെപ്റ്റംബർ 1932) ഒരു തായ്‌വാനീസ്-അമേരിക്കൻ ഫിസിഷ്യൻ-ശാസ്ത്രജ്ഞയാണ്, ക്യാൻസറിന്റെ സൈറ്റോജെനെറ്റിക്‌സ്, അതുപോലെ മെഡിക്കൽ ജനിതകശാസ്ത്രം, ജനിതക ഓങ്കോളജി , ജീൻ മാപ്പിംഗ് എന്നിവയിൽ വൈദഗ്ദ്ധ്യം നേടിയിട്ടുണ്ട്.
1960 മുതൽ 1993 വരെ നാഷണൽ കാൻസർ ഇൻസ്റ്റിറ്റ്യൂട്ടിൽ ഗവേഷകയായിരുന്നു.
ജാക്വലിൻ ജിയ-കാങ് വാങ്-പെങ് ജനിച്ചത് സുഷൗവിലാണ് .
വാങ്-പെങ് 1956-ൽ തായ്‌പേയ് മെഡിക്കൽ യൂണിവേഴ്‌സിറ്റിയിൽ നിന്ന് എംഡി പൂർത്തിയാക്കി.
1955 മുതൽ 1957 വരെ, അവർ നാഷണൽ തായ്‌വാൻ യൂണിവേഴ്സിറ്റി ഹോസ്പിറ്റലിൽ സർജറിയിൽ ഇന്റേണും ഫിക്സഡ് ഇന്റേണും ആയിരുന്നു.
അവൾ ന്യൂ ഇംഗ്ലണ്ട് ഹോസ്പിറ്റലിൽ ഇന്റേൺ റസിഡന്റ് ആയും സർജറിയിൽ ചീഫ് റസിഡന്റായും ആയിരുന്നു.
1960  ൽ നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്തിൽ (NIH) ചേരുന്നതിന് മുമ്പ് അവർ ക്വിൻസി സിറ്റി ഹോസ്പിറ്റലിൽ പതോളജിയിലും ജോർജ്ജ് വാഷിംഗ്ടൺ യൂണിവേഴ്സിറ്റി ഹോസ്പിറ്റലിലും ഇന്റേണൽ മെഡിസിനിൽ റെസിഡൻസിയായി സേവനമനുഷ്ഠിച്ചു.
വാങ്-പെങ് 1960  ൽ നാഷണൽ ക്യാൻസർ ഇൻസ്റ്റിറ്റ്യൂട്ടിന്റെ (NCI) മെഡിസിൻ ബ്രാഞ്ചിൽ ചേർന്നു.
1968 ആയപ്പോഴേക്കും അവർ എൻസിഐയുടെ ക്ലിനിക്കൽ ട്രയൽ ഏരിയയിലെ സീനിയർ ഇൻവെസ്റ്റിഗേറ്ററായിരുന്നു.
1972-ൽ, എൻസിഐയുടെ ഹ്യൂമൻ ട്യൂമർ സെൽ ബയോളജി ബ്രാഞ്ചിൽ സീനിയർ ഇൻവെസ്റ്റിഗേറ്ററായിരുന്നു അവർ, അവിടെ വച്ച് ഹ്യൂമൻ ക്യാൻസറിലെ സെല്ലുലാർ നിയന്ത്രണ സംവിധാനങ്ങൾ വിശദീകരിക്കാൻ ലക്ഷ്യമിട്ടുള്ള സൈറ്റോജെനെറ്റിക് ഗവേഷണം നടത്തി.
ലോകമെമ്പാടുമുള്ള അന്വേഷകർ സൈറ്റോജെനെറ്റിക്സിലെ അവരുടെ പ്രവർത്തനത്തിന് വാങ്-പെങ്ങിനെ അംഗീകരിച്ചു.
അവർ 200-ലധികം ശാസ്ത്ര ലേഖനങ്ങൾ പ്രസിദ്ധീകരിച്ചു.
ഈ രംഗത്തെ നിരവധി മുതിർന്ന പ്രൊഫഷണലുകൾക്ക് വാങ്-പെംഗ് നിർദ്ദേശം നൽകിയിട്ടുണ്ട്.
1972- ൽ നാഷണൽ കാൻസർ ഇൻസ്റ്റിറ്റ്യൂട്ടിന്റെ ജേണലിന്റെ അസോസിയേറ്റ് എഡിറ്ററായിരുന്നു.
1993 മുതൽ, വാങ്-പെങ് 1989 മുതൽ ജീൻസ്, ക്രോമസോമുകൾ, ക്യാൻസർ ജേണലിന്റെ എഡിറ്റോറിയൽ ബോർഡിൽ സേവനമനുഷ്ഠിച്ചിട്ടുണ്ട്.
റെറ്റിക്യുലോഎൻഡോതെലിയൽ സൊസൈറ്റി, അമേരിക്കൻ സൊസൈറ്റി ഓഫ് ഹെമറ്റോളജി, അമേരിക്കൻ അസോസിയേഷൻ ഫോർ ദി അഡ്വാൻസ്‌മെന്റ് ഓഫ് സയൻസ്, ഫൗണ്ടേഷൻ ഫോർ അഡ്വാൻസ്ഡ് എഡ്യൂക്കേഷൻ ഇൻ ദ സയൻസസ് എന്നിവയിലെ അംഗമാണ് വാങ്-പെങ്.
ഗവേഷണം എൻസിഐയിൽ വാങ്-പെങ്
നാഷണൽ ഇൻസ്റ്റിറ്റ്യൂട്ട് ഓഫ് ആർത്രൈറ്റിസ് ആൻഡ് മെറ്റബോളിക് ഡിസീസസിലെ ജോ ഹിൻ ടിജിയോയുമായി സഹകരിച്ച്, സസ്തനികളിലെ കോശങ്ങളെ അവയുടെ ക്രോമസോം പൂരകങ്ങളെക്കുറിച്ചുള്ള പഠനത്തിനായി തയ്യാറാക്കുന്നതിനുള്ള ഒരു സാങ്കേതികത അവർ വികസിപ്പിച്ചെടുത്തു.
ഈ സാങ്കേതികത ഇപ്പോൾ പല ഗവേഷകരും ഉപയോഗപ്പെടുത്തുന്നു, ഈ മേഖലയിൽ ഉണ്ടായിട്ടുള്ള പുരോഗതിക്ക് ഉത്തരവാദിയായി അവരെ കണക്കാക്കപ്പെടുന്നു.
ഉപാപചയ പ്രവർത്തനത്തിന്റെ ജന്മനായുള്ള പിശകുകളുടെ രോഗങ്ങളെക്കുറിച്ചും പാരമ്പര്യമോ അപായ വൈകല്യങ്ങളോ ഉള്ള രോഗങ്ങളെക്കുറിച്ചും മറ്റ് എൻഐഎച്ച് അന്വേഷകരുടെ പ്രാഥമിക കൺസൾട്ടന്റായിരുന്നു അവർ.
രക്താർബുദ കോശങ്ങളുടെ ചലനാത്മകതയെയും ജീവശാസ്ത്രത്തെയും കുറിച്ചുള്ള ഗവേഷണത്തിനായി അവർ തന്റെ സമയത്തിന്റെ നല്ലൊരു ഭാഗം നീക്കിവച്ചു.
പക്വതയില്ലാത്ത രക്താർബുദ രക്തത്തിലെ ല്യൂക്കോസൈറ്റുകൾ ടിഷ്യു കൾച്ചറിൽ പക്വത പ്രാപിക്കാനും വ്യത്യസ്തമാക്കാനും പ്രാപ്തമാണെന്നും ഈ കോശങ്ങൾക്ക് ഫാഗോസൈറ്റോസിസിന് കഴിവുണ്ടെന്നും വാങ്-പെംഗ് കാണിച്ചു.
രക്താർബുദം മനസ്സിലാക്കുന്നതിലും ഈ രോഗമുള്ള രോഗികളെ ചികിത്സിക്കുന്നതിലും അവളുടെ പഠനങ്ങൾക്ക് സുപ്രധാനമായ സ്വാധീനമുണ്ട്.
അവളുടെ ഗവേഷണ താൽപ്പര്യങ്ങൾ കാൻസർ, സാധാരണ കോശങ്ങൾ തമ്മിലുള്ള സൈറ്റോജെനെറ്റിക് വ്യത്യാസങ്ങൾ, അതുപോലെ മെഡിക്കൽ ജനിതകശാസ്ത്രം, ജനിതക ഓങ്കോളജി , ജീൻ മാപ്പിംഗ് എന്നിവയിൽ കേന്ദ്രീകരിക്കുന്നു.
ബർകിറ്റ് ലിംഫോമയെക്കുറിച്ചുള്ള അവരുടെ പഠനങ്ങൾ യഥാർത്ഥ ട്യൂമറിൽ നിന്നുള്ള രണ്ട് കോശങ്ങളിലും സംസ്കാരത്തിന് ശേഷമുള്ള ട്യൂമർ കോശങ്ങളിലും ഒരു പ്രത്യേക ക്രോമസോം വ്യതിയാനത്തിന്റെ സാന്നിധ്യം വെളിപ്പെടുത്തിയിട്ടുണ്ട്.
ലയൺസ് ക്ലബ്ബ് ഇന്റർനാഷണലും ചൈന ഡെയ്‌ലി ന്യൂസും ചേർന്നാണ് വാങ്-പെങ്ങിനെ ആദരിച്ചത്.
1968-ൽ, റിപ്പബ്ലിക് ഓഫ് ചൈന, വാങ്-പെങ്ങിനെ വുമൺ ഓഫ് ദ ഇയർ മെഡിസിൻ ആയി തിരഞ്ഞെടുത്തത്, മാരകമായ സെൽ ബയോളജിയിലും മനുഷ്യന്റെ മാരകമായ ക്രോമസോമുകളിലുമുള്ള അവളുടെ പ്രവർത്തനത്തിന്.
മുൻ വൈസ് പ്രീമിയർ വാങ് യുൻ-വു ആണ് അവളുടെ അവാർഡ് സമ്മാനിച്ചത്.
1972-ൽ, ആർതർ എസ്. ഫ്ലെമിംഗ് അവാർഡ് ലഭിച്ച ആദ്യ രണ്ട് സ്ത്രീകളിൽ ഒരാളായിരുന്നു വാങ്-പെങ്.
ചൈനീസ് അമേരിക്കൻ മെഡിക്കൽ സൊസൈറ്റി (1985), ഓർഗനൈസേഷൻ ഓഫ് ചൈനീസ് അമേരിക്കൻസ് (1989) എന്നിവയിൽ നിന്ന് അവർക്ക് ശാസ്ത്രീയ അവാർഡുകൾ ലഭിച്ചു; 1989-ൽ PHS കമൻഡേഷൻ അവാർഡും അവർക്ക് ലഭിച്ചു.
1970 ജൂണിൽ വാങ്  പെങ് യുഎസ് പൗരനായി.
മെക്കാനിക്കൽ എഞ്ചിനീയറായ ജോർജ്ജ് പെങ്ങിനെയാണ് അവർ വിവാഹം കഴിച്ചത്.
അവർക്ക് നാല് കുട്ടികളുണ്ട്.
ജാക്ക് സ്‌കൈബിൾ
രണ്ട് സീസണുകളിൽ രണ്ട് വ്യത്യസ്ത ടീമുകൾക്കായി കളിച്ച ഒരു പ്രൊഫഷണൽ ബേസ്ബോൾ കളിക്കാരനായിരുന്നു ജോൺ ജി. "ജാക്ക്" സ്കീബിൾ .
1893-ൽ ക്ലീവ്‌ലാന്റ് സ്പൈഡേഴ്സിലൂടെ തുടക്കമിട്ട അദ്ദേഹം അടുത്ത വർഷം തന്നെ ഫിലാഡൽഫിയ ഫിലീസിനുവേണ്ടി കളിച്ചു.
പെൻ‌സിൽ‌വാനിയ അതിർത്തിക്കടുത്തുള്ള ഒരു വ്യാവസായിക പട്ടണമായ ഒഹായോയിലെ യങ്‌സ് ടൗണിന്റെ ഭാഗമായ ബ്രയർ ഹിൽ‌ ഗ്രാമത്തിലാണ് അദ്ദേഹം ജനിച്ചത്.
അമേച്വർ, പ്രൊഫഷണൽ കരിയർ
ട്രൈ-സ്റ്റേറ്റ് ലീഗ് , അയൺ ഓയിൽ ലീഗ്, ന്യൂ ഇംഗ്ലണ്ട് ലീഗ് എന്നിവയുമായി ബന്ധപ്പെട്ട മൈനർ ലീഗ് ടീമുകളുമായി പന്ത് കളിക്കാൻ തുടങ്ങുന്നതിനുമുമ്പ് ഒരു പ്രാദേശിക മാവ് മില്ലിൽ ജോലി ചെയ്തിരുന്നതായി ദി യങ്‌സ്റ്റൗൺ ടെലിഗ്രാം വർത്തമാനപ്പത്രത്തിൽ സ്‌കൈബിളിന്റെ മരണവാർത്തയിൽ പറയുന്നു.
1890 കളുടെ തുടക്കത്തിൽ അദ്ദേഹം നാഷണൽ ലീഗിലേക്ക് കടന്നു.
നാഷണൽ ലീഗിൽ നിന്ന് വിരമിച്ച ശേഷം സ്കൈബിൾ യങ്‌സ്റ്റൗണിലേക്ക് മടങ്ങി.
അവിടെ അദ്ദേഹം അമേച്വർ, സെമി-പ്രൊഫഷണൽ പന്ത് കളിക്കുന്നത് തുടർന്നു.
പെൻ‌സിൽ‌വാനിയയിലെ ഈറിയിൽ ഒരു ഗെയിമിനായി പിച്ചിലേക്ക് നിയോഗിക്കപ്പെട്ടതിന് തൊട്ടുപിന്നാലെ അദ്ദേഹത്തിന് ന്യുമോണിയ ബാധിച്ചു.
ഈറിയിലേക്ക് ട്രെയിൻ കയറാൻ പോകുന്നതിനിടയിലാണ് സ്കൈബിളിന് അദ്ദേഹത്തിന്റെ അവസ്ഥയെക്കുറിച്ച് മനസ്സിലായത്.
മഹോണിംഗ് കൗണ്ടി ആശുപത്രിയിൽ പ്രവേശിച്ച അദ്ദേഹം ഏതാനും ദിവസങ്ങൾക്ക് ശേഷം മരിച്ചു.
പത്രം ലേഖനം ജാക്ക് സ്‌കൈബിളിനെ ഇനിപ്പറയുന്ന പദങ്ങളിൽ വിവരിച്ചു: "ഒരു ബോൾപ്ലെയർ എന്ന നിലയിൽ അദ്ദേഹം ഒരു നിശ്ചയദാർഢ്യമുള്ള വ്യക്തിയായിരുന്നു. ഒരു പൗരനെന്ന നിലയിൽ എല്ലായ്പ്പോഴും സൗഹാർദ്ദപരവും ശാന്തവും താഴ്‌മയുള്ളവനുമായിരുന്നു" അവലംബം പുറത്തേക്കുള്ള കണ്ണികൾ Baseball Almanac Player Page 1894 Philadelphia Phillies Roster BR Bullpen Player Page
ജാക്ക്ഫ്രൂട്ട് കത്ത്
അസംതൃപ്തനായ ഒരു തീവണ്ടി യാത്രക്കാരൻ ഇരുപതാം നൂറ്റാണ്ടിന്റെ ആരംഭത്തിൽ ഭാരതീയ റെയിൽ അധികാരികൾക്ക് എഴുതിയതായി പറയപ്പെടുന്ന പരാതിയാണ് ജാക്ക്ഫ്രൂട്ട് കത്ത് .
ഈ കത്തെഴുതിയ യാത്രക്കാരന്റെ പേര് ഓഖിൽ ചന്ദ്ര സെൻ എന്നാണ് കത്തിന്റെ പാഠങ്ങളിൽ കാണുന്നത്.
അഹമ്മദ്പൂരിലെ റെയിൽ താവളത്തിൽ നിർത്തിയ തീവണ്ടിയിൽ നിന്ന് പ്രാഥമികാവശ്യ നിർവഹണത്തിനായി അടിയന്തരമായി ഇറങ്ങേണ്ടി വന്ന തനിക്ക് തിരികെ കയറാനാകുന്നതിനു മുൻപ് തീവണ്ടി വിട്ടുപോയതിനെക്കുറിച്ചായിരുന്നു വ്യാകരണമില്ലാത്ത ഇംഗ്ലീഷിൽ എഴുതിയ ഈ കത്തിലെ പരാതി.
ഭാരതീയ റെയിൽവാഹനങ്ങളുടെ ബോഗികളിൽ ടോയിലറ്റ് സൗകര്യം ഏർപ്പെടുത്താനുള്ള തീരുമാനത്തിലേക്കു നയിച്ചത് ഈ കത്താണെന്നു പറയപ്പെടുന്നു.
ഇതിന്റെ രചനാകാലം 1909-നടുത്തെങ്ങോ ആണെന്നും, കൃത്യമായി 1909 ജൂലൈ 2-നാണെന്നും ഒക്കെ അവകാശവാദങ്ങളുണ്ട്.
ഓഖിൽ ചന്ദ്ര സെൻ ഈ പരാതിക്കത്ത് അയച്ചത് കിഴക്കൻ ഭാരത റെയിൽപ്പാതകളുടെ പ്രാദേശികാധികാരിക്കാണെന്നും, പശ്ചിമ ബംഗാളിൽ സാഹിബ്ഗഞ്ചിലെ ഗതാഗതാധികാരിക്കാണെന്നും, റെയിൽവേ ബോർഡിനാണെന്നും ഒക്കെ പലതരത്തിൽ ഊഹിക്കപ്പെടുന്നു.
പ്രാഥമികാവശ്യം നിർവഹിക്കാൻ അഹമ്മദ്പൂർ സ്റ്റേഷനിലിറങ്ങിയ ലേഖകനെ കയറ്റാതെ തീവണ്ടി വിട്ടുപോയതുമൂലം അദ്ദേഹത്തിനുണ്ടായ ബുദ്ധിമുട്ടു വിവരിക്കുകയും സിഗ്നൽ കൊടുക്കുകവഴി അതിനിടയാക്കിയ ഗാർഡിനെതിരെ നടപടിയെടുക്കണമെന്ന് ആവശ്യപ്പെടുകയും ചെയ്യുന്ന കത്ത് അവസാനിക്കുന്നത്, തനിക്കു വിഷമാവസ്ഥ വരുത്തിയ ഗാർഡിനു പിഴശിക്ഷ നൽകാതിരുന്നാൽ താൻ പത്രങ്ങളിൽ പരാതിപ്പെടും എന്ന ഭീഷണിയോടെയാണ്.
വ്യാകരണപ്പിഴകൾ നിറഞ്ഞതെങ്കിലും പറയാനുള്ളത് വളച്ചുകെട്ടില്ലാതെ കൃത്യതയോടെ പറയുന്ന ഈ കത്തിന്റെ അസംശോധിതമായ പാഠം താഴെക്കാണുന്നതാണ്:-
I am arrive by passenger train at Ahmedpore station, and my belly is too much full of jack fruit.
I am therefore went to privy, Just as I doing the nuisance, that guard making whistle blow for train to go off and I am running with lotah in one hand and dhotie in the next hand.
I am fall over and expose my shockings to man, females, woman on platform.
I am get leaved at Ahmedpore station.
This too much bad, if passenger go to make dung, that dam guard no wait train 5 minutes for him.
I am therefore pray your honour to make big fine on that guard for public sake, otherwise I am making big report to papers.
Your faithful servant, Okhil Ch.
Sen ആധികാരികത
റെയിൽവിഭാഗത്തിന്റെ ഔദ്യോഗിക പ്രസിദ്ധീകരണങ്ങളിലൊന്നിൽ പ്രത്യക്ഷപ്പെട്ടിരിക്കാമെങ്കിലും ഈ കത്ത് ആരോ ചമച്ച തമാശ മാത്രമായിരിക്കാമെന്നു കരുതുന്നവരുമുണ്ട്.
അവലംബം ↑ Second Language, English Language and the 'Jackfruit' letter, 2011 മാർച്ച് 20-ലെ മാതൃഭൂമി ആഴ്ചപ്പതിപ്പിൽ പി.കെ. ജയരാജ് എഴുതിയ കോളം ↑ Webster's online Dictionary, Extended Definition: The Jackfruit Letter
ജാക്വലിൻ വോൾപ്പർ ഇംഗ്ലീഷ് വിലാസം https://ml.wikipedia.org/wiki/Jacqueline_Wolper
ഒരു ടാൻസാനിയൻ നടിയും ഫാഷൻ സ്റ്റൈലിസ്റ്റുമാണ് ജാക്വലിൻ വോൾപ്പർ മസാവേ.
ടാൻസാനിയയിലെ മോഷിയിലാണ് വോൾപ്പർ ജനിച്ചു വളർന്നത്.
സെക്കണ്ടറി സ്കൂളിനായി മഗ്രാത്ത്, എകെനിവ, മസായ് എന്നിവിടങ്ങളിലേക്ക് മാറുന്നതിന് മുമ്പ് അവർ മാവെൻസി പ്രൈമറി സ്കൂളിൽ ചേർന്നു.
അവർ 2007-ൽ ടാൻസാനിയൻ ചലച്ചിത്രമേഖലയിൽ പ്രവേശിച്ചു.
ടോം ബോയ് - ജൈക്ക് ഡ്യൂം, ക്രേസി ഡിസയർ, മഹാബ നിയു, ഐ ആം നോട്ട് യുവർ ബ്രദർ, ചാഗുവോ ലാംഗു, ഡെരേവ ടാക്സി, ഷോഗ യാംഗു, റെഡ് വാലന്റൈൻ, ഫാമിലി ടിയർ എന്നിവയുൾപ്പെടെ നിരവധി ജനപ്രിയ സിനിമകളിൽ വോൾപ്പർ പ്രത്യക്ഷപ്പെട്ടു.
റെഡ് വാലന്റൈൻ, ഫാമിലി ടിയർ എന്നീ ചിത്രങ്ങളിലെ അവരുടെ വേഷങ്ങൾ കെനിയയിൽ അംഗീകാരം നേടുകയും ടാൻസാനിയയിലെ ഏറ്റവും ജനപ്രിയ നടിമാരിൽ ഒരാളായി മാറുകയും ചെയ്തു.
അഭിനയത്തിന് പുറമേ, ദാർ എസ് സലാമിൽ സ്ഥിതി ചെയ്യുന്ന ഹൗസ്ഓഫ് സ്റ്റൈലിഷ്_ട്‌സ് എന്ന തുണിക്കടയുടെ സ്ഥാപകനാണ് വോൾപ്പർ.
2018-ൽ, മിസ് ടാൻസാനിയ സൗന്ദര്യമത്സരത്തിൽ വിധികർത്താവായി വോൾപ്പർ തിരഞ്ഞെടുക്കപ്പെട്ടു.
എന്നാൽ സെമിനാറിൽ പങ്കെടുക്കാൻ വൈകിയതിനെത്തുടർന്ന് അവരുടെ പേര് ഒഴിവാക്കി.